Aan die Haak: February 2012
Posted by Elsa at 21:53 No comments:
Terwyl die blou ripple kombers goed vorder, het ek darem bietjie afwisseling en kleur nodig. En met my vorige blog oor the "throws" op google, het ek baie lus geraak vir iets regtig kleurvol.
Gister moes ek Nelspruit toe vir werk, en het seker gemaak ek stop by Valencia oppad terug. En die resultaat is 'n kleurvolle sak wol. Hierdie gaan 'n vrolike storie word!
Ek het skaars my inkopie sakke uitgepak toe ek die hekelpen gryp en na 'n paar keer se uittrek en oorbegin, het ek darem iets gehad om te blok. Ek besluit nog oor die patroon. Hierdie het ek sommer van 'n prentjie af gehekel maar ek is nie heeltemal tevrede daarmee nie.
Posted by Elsa at 22:50 2 comments:
Nie alles wat mooi is wil ek noodwendig maak nie, en nie alles wat ek maak is noodwendig vir iemand anders mooi nie. Maar kyk, party goed is vir my BAIE mooi. Iemand sit nou een dag 'n link na hierdie blog op Ons Hekel se facebook blad. Die goed is so kleurvol. Kyk net na hierdie truitjies. Wie het nou so iets uitgedink?
Intussen vorder my 'granny ripple'. Ek kan voel dit begin klaar warm raak onder daai kombers. Bygesê, dit was Vrydag weer 'n skamele 42 grade in Malelane. Kom winter, KOM!
Nadat ek die eerste baba kombersie eers 'n rukkie weggesit het om aan die ripple te werk, het ek dit gister uitgehaal om solank die blokkies wat klaar is te begin blok. Natuurlik moes ek toe vanoggend 3 van die blokkies was nadat modder katspore oornag daarop verskyn het. Ek wonder wie die skuldige is?
Posted by Elsa at 05:56 No comments:
Ek is 'n vreeslike google aanhanger. Ek het nog nooit na iets gesoek wat ek NIE kon opspoor daar nie. En gister google ek toe 'crochet throw'. Absoluut hemels. Die kleure, die patrone, die idees! Ek raak skoon liries, maar kyk gerus self na 'n paar voorbeelde:
Posted by Elsa at 06:15 1 comment:
Ek dink die GROOT rede hoekom hekel vir my so lekker is, is omdat dit so vinnig gaan. Mens kan regtig sommer in 'n japtrap iets maak.
Ek het gistermiddag na werk, en na my weeklikse rugmassering en nog 'n swemsessie ook, vinnig hierdie sakkie vir my Blackberry Playbook tablet gemaak. Dit het nie meer as 'n uur geneem nie, en ek dink die resultaat is vrolik en oulik!
En ek het darem iets gekry vir Valentynsdag ook!
Posted by Elsa at 01:49 No comments:
Posted by Elsa at 22:39 No comments:
Soos gister geblog, het ek 'n baie groot projek aangepak. Ek het besluit om 'n granny ripple kombers te maak vir 'n koning grootte bed. Dis GROOT! Ek het eers met 'n gewone golf patroon begin maar na 3 rye besef ek gaan my dood hekel en baie bolle wol gebruik. Daarom het ek maar weer teruggeval op my gunsteling granny patroon. Ek het sowaar 3 rye uitgetrek en oorbegin. En glo my, dis nie sommer sulke rytjies nie! Twee rye het die grootste gedeelte van 'n 50g bol wol gevat!
My eerste poging het so gelyk:
Dit is 'n baie mooi patroon maar behalwe dat ek koue voete gekry het (nie figuurlik nie, want dis Malelane) het ek besef dat dit 'n baie dik en onpraktiese kombers vir ons geweste gaan wees. Selfs ons koudste winterdae is maar soos 'n lekker koel somersdag op die hëveld!
Dus het ek maar ewe uitgetrek, die wol in bolletjies gerol, en weer begin.
Hierdie patroon gaan bietjie vinniger gaan (hoop ek).
En net om jou 'n idee te gee van hoe lank elke ry is
dis 'n hele paar steke!
Ek werk nog aan die eerste van die babakomberse, en het 'n baie lekker projek vir 'n troue waaroor ek nie mag vertel voor dit klaar is nie! Maar ek sal julle verseker na die troue vertel.
Ek het oor die naweek sommer vir die lekkerte 'n regte outydse melk doilie gehekel. Kompleet met kraletjies. Die gare was dalk net bietjie dik, maar ek was heel beindruk met my eerste poging.
Hoop julle het 'n wonderlike week. Ek hoop om binnekort uit te vind hoe presies ek moet 'link' sodat ek my Een Per Dag projek kan opsit.
Tot volgende keer, soos Coenie sê: Maak 'n verskil!
Posted by Elsa at 23:17 1 comment:
Hierdie, liewe vriende, is die begin van 'n baie dapper en brawe projek!
Dis 'n LANG ry kettingsteke, die begin van 'n koning grootte kombers! Ek vertel binnekort meer
Posted by Elsa at 10:12 No comments:
So it's official. I have no idea how to do the whole linking business. So until I find out, here's my progress so far. I was supposed to do this on tuesday but due to month-end madness never got round to it. So here goes!
Posted by Elsa at 11:46 No comments:
Posted by Elsa at 22:22 3 comments: